section_heading: Školovanje i rad u Beču i Zagrebu (1904. – 1917.)
paragraph_text: Godine 1901. Leović završava Realnu gimnaziju i kreće na dalju izobrazbu u Beč. Postoji mogućnost da je djelovao u Beču već od 1902. van obrazovnih institucija ili klesarskih radionica. Od 1904. do 1908. izučava klesarski zanat u radionici Eduarda Hausera, „carskog i dvorskog klesarskog majstora,“ a uz to tri godine pohađa i Obrtničku školu (Gewerbliche Fortbildungsschule Wien) koju je završio 1907. godine. Pred kraj izobrazbe postaje pomoćnik u Udruzi graditelja i kamenoklesarskih majstora.